CENTAR ZA POMOĆ U KUĆI
OPĆINE UDBINA
Stjepana Radića 6
53234 Udbina
OIB: 22035699289


KLASA: 112-03/25-01/01
URBROJ: 2125/12-02-25-03
Udbina, 02.05.2025. godine


Sukladno članku 10. Statuta Centra za pomoć u kući Općine Udbina („Županijski glasnik“ Ličko-senjske županije br. 13/18), članka 10. Pravilnika o unutarnjem redu Centra za pomoć u kući Općine Udbina te Odluke o raspisivanju oglasa, KLASA: 112-03/25-01/01 URBROJ: 2125/12-02-25-01, od 22.04.2025. godine, dana 24.04.2025. godine kod Hrvatskog zavoda za zapošljavanje – Ispostava Korenica objavljen je Oglas za prijem u službu u Centar za pomoć u kući Općine Udbina na određeno vrijeme zbog povećanog opsega posla za slijedeće radno mjesto:  

1. Gerontodomaćin/ca 	- 1 izvršitelj/ica s nepunim radnim vremenom (pola radnog vremena/20 sati tjedno)


u svezi čega dajemo slijedeće 

UPUTE I OBAVIJESTI KANDIDATIMA
  
OPIS POSLOVA:
 
Poslovi za navedeno radno mjesto propisani su Pravilnikom o unutarnjem redu Centra za pomoć u kući Općine Udbina obuhvaćaju: 

Gerontodomaćin/ca			
· Obavljanje kućnih poslova u kući korisnika (nabava živežnih namirnica, pomoć u pripremanju obroka, pranje posuđa, pospremanje stana, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.), 
· Održavanje osobne higijene u kući korisnika (pomoć u oblačenju i svlačenju, pomoć u kupanju i obavljanju drugih higijenskih potreba, zadovoljavanje drugih svakodnevnih potreba).  


	
PODACI O PLAĆI:

Na određivanje plaće za navedeno radno mjesto primjenjuju se  Odluke o visini koeficijenata i visini osnovice za obračun plaće zaposlenika u Centru za pomoć u kući Općine Udbina (KLASA: 551-02/24-01/01, URBROJ: 2125-12-03-24-23 od 11.06.2024. godine.)
Plaću radnih mjesta čini umnožak koeficijenta složenosti poslova radnog mjesta  i bruto osnovice za izračun plaće uvećan za 0,5 % za svaku navršenu godinu radnog staža. 
Osnovica za izračun plaće iznosi 1.045,00 EUR a koeficijenti za složenost poslova za navedeno radno mjesto iznosi  1,00.


PROVJERA ZNANJA I SPOSOBNOSTI:
 
Za kandidate prijavljene na Oglas koji ispunjavaju formalne uvjete provesti će se prethodna provjera znanja i sposobnosti koja se sastoji od testiranja i praktičnog znanja kandidata bitnih za obavljanje poslova radnog mjesta na koje se kandidat prima. 

Smatra se da je kandidat, koji nije pristupio prethodnoj provjeri znanja, povukao prijavu na Oglas.
 
Osobi čija prijava ne ispunjava formalne uvjete iz Oglasa dostaviti će se pisana obavijest u kojoj će se navesti razlozi zbog kojih se ne smatra kandidatom prijavljenim na Oglas. Protiv obavijesti osoba nema pravo podnošenja pravnog lijeka.

PODRUČJA TESTIRANJA:
 
1. Poznavanje propisa iz oblasti socijalne skrbi 
 

PRAVNI I DRUGI IZVORI ZA PRIPREMANJE KANDIDATA ZA TESTIRANJE:
 
1. Ustav Republike Hrvatske („Narodne novine“ br. 85/10-pročišćeni tekst i 05/14),
2. Zakon o socijalnoj skrbi („Narodne novine“ br.18/22, 46/22, 119/22, 71/23, 156/23)


NAČIN PRETHODNE PROVJERE ZNANJA:
 
Po dolasku na provjeru znanja i sposobnosti, od kandidata će biti zatraženo predočenje odgovarajuće identifikacijske isprave radi utvrđivanja identiteta.
 
Po utvrđivanju identiteta kandidatima će biti podijeljeni testovi.
 
Za vrijeme testiranja nije dopušteno:
- koristiti se bilo kakvom literaturom odnosno bilješkama,
- koristiti mobitel ili druga komunikacijska sredstva,
- napuštati prostoriju u kojoj se provjera odvija,
- razgovarati s ostalim kandidatima niti na bilo koji drugi način remetiti koncentraciju 
  kandidata.
 
Ukoliko pojedini kandidat prekrši naprijed navedena pravila, biti će udaljen s testiranja, a njegov/njezin rezultat Povjerenstvo neće priznati niti ocjenjivati.
 
Kandidatima se dodjeljuje od 1 do 10 bodova. Smatra se da su kandidati uspješno položili test ako su ostvarili najmanje 50% bodova (5 bodova) na testiranju. S kandidatima koji uspješno riješe test (oni koji su ostvarili najmanje 50% bodova) provesti će se intervju i praktična provjera znanja.
 
Intervju uz praktičnu provjeru znanja boduje se na isti način kao i testiranje (kandidatima se dodjeljuje od 1 do 10 bodova).

Nakon prethodne provjere znanja i sposobnosti kandidata, Povjerenstvo će utvrditi rang-listu kandidata prema ukupnom broju ostvarenih bodova.

 
MJESTO I VRIJEME ODRŽAVANJA PRETHODNE PROVJERE ZNANJA I SPOSOBNOSTI:
 
Prethodna provjera znanja i sposobnosti održati će se dana 06.05.2025. godine u prostorijama Općine Udbina, s početkom u 08.30 sati.  


O rezultatima Oglas kandidati će biti obaviješteni u zakonskom roku. 

